Document ID: 32005R0329

KOMISJONI MÄÄRUS (EÜ) nr 329/2005,
25. veebruar 2005,
millega määratakse kindlaks teatavad soovituslikud kogused ja individuaalülemmäärad litsentside väljaandmiseks banaanide impordiks ühendusse 2005. aasta teise kvartali A/B- ja C-tariifikvoodi raames
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, (1) eriti selle artiklit 20,
ning arvestades järgmist:
(1)
Komisjoni 7. mai 2001. aasta määruse (EÜ) nr 896/2001 artikli 14 lõikega 1, milles sätestatakse nõukogu määruse (EMÜ) nr 404/93 üksikasjalikud rakenduseeskirjad seoses banaanide ühendusse importimise korraga, (2) nähakse ette võimalus määrata impordilitsentside väljaandmiseks aasta kolme esimese kvartali kohta kindlaks soovituslik kogus, mis on väljendatud ühesuguse protsendimäärana nii tariifikvoodiga A/B kui C saadaolevatest kogustest, nagu on sätestatud määruse (EMÜ) nr 404/93 artikli 18 lõikega 1.
(2)
Andmed, mis on ühest küljest seotud ühenduses 2004. aastal turustatud banaanikogustega ja eelkõige teise kvartali tegeliku impordi andmetega ning teisest küljest tarnete ja tarbimise väljavaadetega ühenduse turul 2005. aasta sama teise kvartali jooksul, nõuavad soovituslike koguste kindlaksmääramist A/B- ja C-tariifikvootidele, et kindlustada ühenduse rahuldav varustamine ning kaubavoogude järjepidevus tootmis- ja turustussektori vahel.
(3)
Samade andmete alusel tuleb vastavalt määruse (EÜ) nr 896/2001 artikli 14 lõikele 2 kinnitada ülemmäärad kogustele, mille kohta iga ettevõtja võib esitada litsentsitaotluse 2005. aasta teiseks kvartaliks.
(4)
Kuna käesolevat määrust tuleb kohaldada enne 2005. aasta teise kvartali litsentsitaotluste esitamistähtaja algust, peaks määrus jõustuma viivitamata.
(5)
Käesolevat määrust kohaldatakse 30. aprillil 2004. määratud ettevõtjate suhtes, kuna komisjoni määrusega (EÜ) nr 1892/2004 (3) sätestati banaanide impordile ühendusse üleminekumeetmed seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega.
(6)
Käesoleva määrusega ettenähtud meetmed on kooskõlas banaanituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 896/2001 artikli 14 lõikes 1 ettenähtud soovituslik kogus banaanide impordilitsentside väljaandmiseks määruse (EMÜ) nr 404/93 artikli 18 lõikes 1 sätestatud tariifikvootide raames võrdub 2005. aasta teises kvartalis järgmisega:
-
29 % saadaolevast kogusest traditsioonilistele ja mittetraditsioonilistele 30. aprillil 2004 määratud ühenduse ettevõtjatele A/B-tariifikvootide alusel.
-
29 % saadaolevast kogusest traditsioonilistele ja mittetraditsioonilistele 30. aprillil 2004 määratud ühenduse ettevõtjatele C-tariifikvoodi alusel.
Artikkel 2
Määruse (EÜ) nr 896/2001 artikli 14 lõikes 2 osutatud suurim banaanide kogus, millele võib välja anda impordilitsentse määruse (EMÜ) nr 404/93 artikli 18 lõikes 1 sätestatud tariifikvootide alusel võrdub 2005. aasta teises kvartalis järgmisega:
a)
29 % määruse (EÜ) nr 896/2001 artiklite 4 ja 5 kohaselt kehtestatud ja teatatud individuaalsest kvoodist 30. aprillil 2004 määratud ühenduse traditsioonilistele ettevõtjatele A/B-tariifikvootide alusel;
b)
29 % määruse (EÜ) nr 896/2001 artikli 9 lõike 3 kohaselt kehtestatud ja teatatud kogusest 30. aprillil 2004 määratud ühenduse mittetraditsioonilistele ettevõtjatele A/B-tariifikvootide alusel;
c)
29 % määruse (EÜ) nr 896/2001 artiklite 4 ja 5 kohaselt kehtestatud ja teatatud individuaalsest kvoodist 30. aprillil 2004 määratud ühenduse traditsioonilistele ettevõtjatele C-tariifikvoodi alusel;
d)
29 % määruse (EÜ) nr 896/2001 artikli 9 lõike 3 kohaselt kehtestatud ja teatatud kogusest 30. aprillil 2004 määratud ühenduse mittetraditsioonilistele ettevõtjatele C-tariifikvootide alusel.
Artikkel 3
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. veebruar 2005

Labels: 3
17